ཀ་ཡེ་ཀློག་པོ་ལགས།ད་ལྟ་ཁྱེད་དང་གདོང་ཐུགས་འཕྲད་བཞིན་པའི་བརྩམས་ཆོས་དེ་ནི་རྩོམ་པ་པོ་ཁོང་ཉིད་ཀྱིས་ཁྱོད་དྲན་ཚུལ་བཤད་ན་སྒྲུང་ཞིག་ཡོད།ལབ་པ་ནང་བཞིན་སྙན་རྩོམ་དེ་ནང་སེམས་སྐྱོམ་བྱེད་ཀྱི་གློན་བརྙན་ཞིག་གམ་སྒྲུང་ཞིག་རེད་ཨང་།མི་དེའི་སྙིང་གི་གཏིང་ལ་གཏན་ཆགས་བྱུང་བའི་མིའམ་རྩོམ་པ་པོའིའཕྲིན་ཡིག་གི་སྣེ་རུ་ཐོགས་པའི་སྙིང་ཉེ་བའི་གཡང་དཀར་ལྷ་མོནི་སྤྱིར་བཏང་གི་གང་ཟག་ག་གེ་མོའི་སེམས་པ།ཆེ་གེ་མོར་ཤོར་བའི་སྦྲེལ་ཟམ་ལས་བྱུང་བའི་མི་དེར་གཞག་ཆོག་མོད།སྙིང་གི་ལག་དམར་དེའི་ཉེ་སར་བཅར་འདོད་ཀྱི་ན་ཟུག་དང་བརྩེ་བ་གཞན་ཞིག་གིས་བཅར་ཡང་མི་བཏུབ་པའི་རྩོམ་པོའི་ནང་སེམས་ཀྱི་བྱེའུ་ཆུང་དེ་ནི་སྟོང་སང་སང་གི་མཁའ་དབྱིངས་ཤིག་ན་རང་དང་བར་ཐག་ཤིན་དུ་རིང་བའམ་ཉེ་བའི་ཟླ་བོ་དེར་མིག་ཞགས་བསྐུར་ནས་ནང་སེམས་གཉིད་ཀྱིས་ཁུར་ཡོད་ལ།ཁོང་གིས་རྨི་ལམ་ནས་ཀྱང་ཨེ་ཐུགས་ཀྱིས་བརྩེ་བ་ཆེན་པོའི་ལག་པ་ཁོ་མོར་བསྲིངས་ནས་ཡོད་སྐད།ནང་སེམས་ཤོར་ཚུལ་དེ་ནི་ཇི་འདྲའི་སྙིང་དུ་སྡུག་ཅིང་།རོལ་མྱོང་བྱེད་རྒྱུ་ཅི་མང་བདོག་པའི་ཀོག་ཧྥེ་ཞིག་རེད་ལགས།མ་བཅོས་ངག་ནས་བརྡོལ་བའི་ཚན་པ་བཅུ་བདུན་གྱིས་གྲུབ་པའི་སྙན་ཚིག་འདི་དག་གིས་ཀློག་པ་པོ་རེ་རེའི་འཆར་རྟོག་གི་སྒེའུ་ཡོལ་བརྟོལ་ནས་སྣེ་མི་གཅིག་པའི་ཚོར་འདུ་མང་དག་སྤྲད་པར་ངེས་སོ།།ཀྱེ་སྙིང་ཉེ་བའི་བདག་གི་རྨི་ལམ་ཀློང་གི་དགའ་གྲོགས་རྣམ་པའམ་ཀློག་པ་པོ་ལགས།